**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  19 – 6 – 2025

 **ΑΜΑΡΟΥΣΙΟΥ Αρ. Πρ.:** 131

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΠΕΝΕΝ**

**Κοινοποίηση: Δ. Ο. Ε., Συλλόγους Εκπ/κών Π. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**ΨΗΦΙΣΜΑ ΣΥΜΠΑΡΑΣΤΑΣΗΣ**

**στον αγώνα των Ναυτεργατών της ΠΕΝΕΝ**

Το Δ. Σ. του Συλλόγου Εκπαιδευτικών Π. Ε. Αμαρουσίου καταγγέλλει την καταστολή ενάντια στην απεργία των ναυτεργατών που κήρυξε η ΠΕΝΕΝ, το μπαράζ δικαστικών αποφάσεων ενάντια στις απεργίες τους και τις συλλήψεις απεργών.

Συγκεκριμένα, όπως ενημερωθήκαμε από σχετική ανακοίνωση της ΠΕΝΕΝ δυνάμεις του λιμενικού συνέλαβαν τα πληρώματα καταστρώματος των Ε/Γ – Ο/Γ πλοίων «SUPERFAST I» «SUPERFAST IV» που συμμετέχουν στην απεργία της ΠΕΝΕΝ. Επιπλέον, το μεσημέρι της Τετάρτης 18/6, για πολλοστή φορά, το Πρωτοδικείο Πειραιά προχώρησε σε μία ακόμα δικαστική απόφαση που κηρύσσει την απεργία τους παράνομη.

Ωστόσο, οι ναυτεργάτες απάντησαν με νέα απεργιακή συνέλευση στο λιμάνι της Πάτρας σήμερα το βράδυ και κήρυξη νέας απεργίας, ενώ οι συλληφθέντες απεργοί αφέθησαν ελεύθεροι.

Η κυβερνητική – εφοπλιστική τρομοκρατία δεν κάμπτει τους αγωνιζόμενους ναυτεργάτες που αποφασιστικά και ενωμένα συνεχίζουν τον αγώνα τους για αξιοπρεπείς μισθούς, ρεπό, οργανικές συνθέσεις πληρωμάτων που να εγγυώνται την ασφάλεια επιβατών και ναυτεργατών, ενάντια στο καθεστώς γαλέρας που έχουν επιβάλλει οι εφοπλιστές στην ακτοπλοΐα.

* Να σταματήσει άμεσα κάθε επίθεση (προσφυγές, καταστολή) ενάντια στην απεργία.
* Δε θα περάσει η εφοπλιστική και η κυβερνητική – κρατική τρομοκρατία.
* Η αλληλεγγύη είναι το όπλο μας.
* Νίκη στον αγώνα των ναυτεργατών.

